Ο **Τζον Ουίλιαμ Γκόντουαρντ** (αγγλικά: *John William Godward*, 9 Αυγούστου 1861, Λονδίνο – 13 Δεκεμβρίου 1922, Λονδίνο) ήταν Άγγλος ζωγράφος της νεοκλασικής περιόδου, και αποτελούσε προστατευόμενο καλλιτέχνη του Λώρενς Άλμα Ταντέμα με τον οποίο είχαν παρόμοια στυλιστική τεχνοτροπία καθώς και θεματολογία από την κλασική αρχαιότητα. Η τεχνοτροπία των αναπαραστάσεων του έχασε σταδιακά την δημοφιλία της με την άνοδο της σύγχρονης τέχνης.

Βιογραφικό
----------

### Νεαρή ηλικία

Γεννήθηκε το 1861 και μεγάλωσε στην περιοχή *Ουίλτον Γκρόουβ* του Ουίμπλεντον στο νοτιοδυτικό Λονδίνο. Ήταν ο μεγαλύτερος από τα 5 παιδιά της οικογενείας, και πήρε το όνομα του πατέρα του (Τζον) και του παππού του (Ουίλιαμ). Ο υπερβολικός έλεγχος και συμπεριφορά των γονιών του τον έκανε να είναι απόμακρος και ντροπαλός κατά την ενηλικίωση του.

### Σταδιοδρομία

Η πρώτη του έκθεση στην βασιλική ακαδημία καλών τεχνών ήταν το 1887. Κατά τα παρόμοια θεματολογικά πρότυπα του Λώρενς Άλμα Ταντέμα, ή και του Φρέντερικ Λέιτον, η μεγάλη πλειοψηφία των έργων του Γκόντουαρντ αποτελείται από αναπαραστάσεις γυναικών της κλασικής αρχαιότητας, της ρωμαϊκής ή της ελληνικής ιστορίας και μυθολογίας, με υπόβαθρο φυσικές τοποθεσίες ή αρχαίους ναούς και επαύλεις. Υπάρχουν επίσης αρκετές γυμνές και ημίγυμνες αναπαραστάσεις. Η προτίμηση του στην συγκεκριμένη θεματολογία, φαίνεται πως ήταν προϊόν της εποχής του, με την νεοκλασική αναβίωση να διαρκεί από το 1860 και για τις επόμενες 3 δεκαετίες.Το αντικείμενο των πινάκων του ήταν συνήθως στιγμές ξεγνοιασιάς, ή ανέμελης περισυλλογής.

Απέκτησε φήμη για την ικανότητα στο να απεικονίζει ρεαλιστικά υφές όπως το μάρμαρο, επιδερμίδα, τρίχωμα, και υφάσματα.Συνήθιζε συχνά να ζωγραφίζει διαφορετικές εκδοχές των έργων του. Ένας από τους πιο γνωστούς πίνακες του είναι ο *Dolce far Niente* (*γλυκιά απραξία*, γνωστός και ως *Sweet idleness* στα αγγλικά) (1904), για τον οποίο υπάρχουν εκδοχές του 1897 και του 1906.

* Dolce far Niente (γλυκιά απραξία) έκδοση του 1897*Dolce far Niente* (*γλυκιά απραξία*) έκδοση του 1897
* εκδοχή του 1904εκδοχή του 1904
* εκδοχή του 1906εκδοχή του 1906

Ο πίνακας *Waiting for an answer* (1889) πιθανώς απεικονίζει τον Γκόντουαρντ στα δεξιά
Η οικογένεια του ήταν πάντα έντονα αντίθετη προς την επιλογή του να γίνει ζωγράφος. Όταν ταξίδεψε στην Ιταλία το 1912 μαζί με ένα από τα μοντέλα του, τον αποκλήρωσαν και κατέστρεψαν τις φωτογραφίες του από τα οικογενειακά άλμπουμ.

Ο Γκόντουαρντ επέστρεψε στην Αγγλία το 1921. Η τεχνοτροπία του δεν ήταν πλέον τόσο δημοφιλής όσο στο παρελθόν, καθώς η εμφάνιση της σύγχρονης τέχνης έφερε μαζί της τα νέα κινήματα του ντανταϊσμού και του σουρεαλισμού, τα οποία διέφεραν σημαντικά από τον νεοκλασικισμό. Το επόμενο έτος εκτιμάται πως ανέπτυξε κάποια ψυχολογική διαταραχή, και αυτοκτόνησε στην ηλικία των 61 ετών. Στο σημείωμα της αυτοκτονίας του έγραψε *ο κόσμος δεν είναι αρκετά μεγάλος για εμένα και τον Πικάσο*.Η οικογένεια του ντρεπόταν για το γεγονός ότι αυτοκτόνησε και έκαψε όλα του τα έγγραφα και αλληλογραφία. 

Δεν υπάρχουν γνωστές φωτογραφίες του που διασώζονται, εκτός από μια αναπαράσταση σε έργο του 1889 με τίτλο *Waiting for an answer* (περιμένοντας μια απάντηση) όπου θεωρείται πως αποτελεί αυτοπροσωπογραφία του. Θάφτηκε στο κοιμητήριο του Μπρόμπτον στο δυτικό Λονδίνο.

Ενδεικτικά έργα
---------------

* Idle Thoughts (Άεργες Σκέψεις), 1898*Idle Thoughts* (*Άεργες Σκέψεις*), 1898
* The Delphic Oracle (Το Μαντείο των Δελφών), 1899*The Delphic Oracle* (*Το Μαντείο των Δελφών*), 1899
* Autumn (Φθινόπωρο), 1900*Autumn* (*Φθινόπωρο*), 1900
* Idleness (Απραξία), 1900*Idleness* (*Απραξία*), 1900
* Athenais (Αθηναΐς), 1908*Athenais* (*Αθηναΐς*), 1908
* An Offering to Venus (Μια Προσφορά προς την Αφροδίτη), 1912*An Offering to Venus* (*Μια Προσφορά προς την Αφροδίτη*), 1912
* He Loves Me, He Loves Me Not (Με Αγαπά, Δεν Μ’ Αγαπά), 1896*He Loves Me, He Loves Me Not* (*Με Αγαπά, Δεν Μ’ Αγαπά*), 1896
* In the Tepidarium (Μέσα στο Τεπιδάριο), 1913*In the Tepidarium* (*Μέσα στο Τεπιδάριο*), 1913
* Ionian Dancing Girl (Ιάς Χορεύτρια), 1902*Ionian Dancing Girl* (*Ιάς Χορεύτρια*), 1902
* Waiting for the procession (Εν αναμονή της πομπής), 1890*Waiting for the procession* (*Εν αναμονή της πομπής*), 1890
* Youth and Time (Νιότη και Χρόνος), 1901*Youth and Time* (*Νιότη και Χρόνος*), 1901
* In the Days of Sappho (Στις Μέρες της Σαπφούς), 1904*In the Days of Sappho* (*Στις Μέρες της Σαπφούς*), 1904
* The Sweet Siesta of a Summer Day (Η Γλυκιά Ανάπαυση μιας Καλοκαιρινής Ημέρας), 1891*The Sweet Siesta of a Summer Day* (*Η Γλυκιά Ανάπαυση μιας Καλοκαιρινής Ημέρας*), 1891
* Contemplation (Στοχασμός), 1922, από τα τελευταία γνωστά έργα του*Contemplation* (*Στοχασμός*), 1922, από τα τελευταία γνωστά έργα του

Παραπομπές
----------

1. 1 2  (Αγγλικά) *SNAC*. w6z33x8f. Ανακτήθηκε στις 9  Οκτωβρίου 2017.
2. 1 2  (Αγγλικά) *Find A Grave*. 8054841. Ανακτήθηκε στις 9  Οκτωβρίου 2017.
3. ↑  Jean-Pierre Delarge: (Γαλλικά) *Le Delarge*. Gründ, Jean-Pierre Delarge. Παρίσι. 2001. 31329\_artiste\_GODWARD\_John\_William. ISBN-13 978-2-7000-3055-6. ISBN-10 2-7000-3055-9.
4. 1 2  www.ledelarge.fr/31329\_artiste\_GODWARD\_John\_William.
5. ↑  (Ολλανδικά) *RKDartists*. rkd.nl/explore/artists/32277. Ανακτήθηκε στις 23  Αυγούστου 2017.
6. 1 2  vocab.getty.edu/page/ulan/500031752.
7. 1 2 3 4  Swanson, Vern (1997). *John William Godward: The Eclipse of Classicism*. Woodbridge, Suffolk: Antique Collectors' Club. σελίδες 17–19, 22, 91, 202. ISBN 978-1-85149-270-1.
8. 1 2  Barrow, Rosemary (2011), «Godward, John William (1861–1922)», *Oxford Dictionary of National Biography*, Oxford University Press, Ανακτήθηκε στις 23 Αυγούστου 2015
9. ↑  Gaines, Charles (1985). «Art: Those Victorian Ladies». *Architectural Digest* **42**: 125.
10. ↑  «John William Godward, R.B.A.». Sothebys. Αρχειοθετήθηκε από το πρωτότυπο στις 23 Αυγούστου 2015. Ανακτήθηκε στις 23 Αυγούστου 2015.
11. ↑  «John William Godward (1861-1922, British) - THE GREAT CAT» (στα αγγλικά). *THE GREAT CAT*.. Ανακτήθηκε στις 2017-10-02.
12. ↑  «John William Godward». Heritage Auctions. Ανακτήθηκε στις 23 Αυγούστου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζον Ουίλλιαμ Γκόντουαρντ** |

* Αναλυτικές πληροφορίες και πλήρης κατάλογος έργων - johnwilliamgodward.org

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 69203927
* **Europeana**: agent/base/154483
* LCCN: nr92040444
* ISNI: 0000 0000 6663 818X
* GND: 121950638
* SUDOC: 252859391
* BNF: cb149748613 (data)
* ULAN: 500031752
* MusicBrainz: d4fc7630-cf32-4e9c-a611-a14db80c4274
* RKD: 32277

 |

 |